recursal/SuperWikiNEXT-32B huggingface dataset:
**פורטנוי** (לשעבר **האחים פורטנוי**) (באנגלית: **PORTNOY** ולשעבר **The Portnoy Brothers**) הם הרכב מוזיקלי בריטי-ישראלי שנוסד ב-2012 על ידי האחים שרולי (יליד 1990; שירה וגיטרה) ומנדי (יליד 1992; שירה וקלידים). אלבום הבכורה שלהם "למדו לאהוב" (Learn to Love), הופץ באופן עצמאי ב-23 בספטמבר 2016.

היסטוריה
--------

שרולי ומנדי פורטנוי נולדו בעיר מנצ'סטר באנגליה ועשו עלייה לישראל מאוחר יותר בבגרותם. אביהם היה מנצח תזמורת שנהיה רב. כשהיו צעירים, ניגנו מוזיקה בנפרד והחלו לנגן ביחד בגיל 14.

הם פרצו לתודעה כ"האחים פורטנוי" בשנת 2012 עם שירם "כל העולם". הם הופיעו בכמה וכמה קונצרטים בשדרות ובכמה קהילות בדרום במהלך מבצע עמוד ענן ותרמו הכנסות מהופעתם ב*מייקס פלייס* בחג החנוכה באותה שנה לילדים שנפגעו בהתקפות.

האחים החלו בהקלטת אלבומם "למד לאהוב" ב-2013 ביחד עם נגן הבס והטכנאי אלון הילל. את האלבום הפיקו באמצעות קמפיין באתר אינדיגוגו שהניב 9,315 פאונד. וידאו קליפ לסינגל הראשון מתוך האלבום יצא ב-2014. הווידאו עורר סערה כאשר זה הציג זוג ערבי בין האנשים ששרו את השיר מה שנתפס אז בעייני כמה שאינטנסיבי לאור הפיגוע בבית הכנסת בהר נוף. בינואר 2016, הפיצו את הקליפ לשיר האחרון של האלבום כבולים בזמן (Timebound) כאות הוקרה לזמר דייוויד בואי זמן קצר לאחר מותו. בחודש מאי 2016, הופיע באירוע יום הלל (אנ') השנתי ביום העצמאות.. אלבום הבכורה יצא ב-23 בספטמבר 2016.

האחים פורטנוי באירוע יום הלל השנתי ביום העצמאות, 12 במאי 2016

סגנונות מוזיקליים
-----------------

האחים פורטנוי הכריזו שהשפעותיהם המוזיקליים באו מלהקת הביטלס, סטיבי וונדר וסיימון וגרפונקל.

דיסקוגרפיה
----------

אלבומים
* למדו לאהוב (Learn to Love)(2016)

סינגלים וקליפים
* "כל העולם" (עם גלעד ב.) (2012)
* "בואי בשלום" (גרסת כיסוי ליעקב שוויקי) (2013)
* "דרור יקרא" (גרסת כיסוי ליונתן רזיאל) (2014)
* "למדו לאהוב" (2014)
* "זכרונות" (2015)
* "האתמול של המחר" (2015)
* "כוכבים מאירים"/"כבולים בזמן" (2016)

קישורים חיצוניים
----------------

ויקישיתוף מדיה וקבצים בנושא **פורטנוי** בוויקישיתוף
* אתר האינטרנט הרשמי של פורטנוי
* פורטנוי, ברשת החברתית פייסבוק

* פורטנוי, ברשת החברתית טוויטר

* פורטנוי, סרטונים בערוץ היוטיוב

* פורטנוי, באתר אייטונס (באנגלית)

* פורטנוי, באתר ספוטיפיי

* פורטנוי, באתר סאונדקלאוד (באנגלית)

* פורטנוי, באתר Last.fm (באנגלית)

* פורטנוי, באתר MusicBrainz (באנגלית)

* פורטנוי, באתר דיזר

* פורטנוי, באתר Songkick (באנגלית)

* פורטנוי, באתר Genius

הערות שוליים
------------

1. 1 2 3 4 5  Sibling synchronicity, אריאל הנדלמן, Jerusalem Post, 15 בספטמבר 2015
2. ↑  The Portnoy Brothers – Kol Haolam,יוסי זוויג, The Jewish Insights, 18 במאי 2012
3. ↑  Portnoy Brothers Chanukah Show in Jerusalem, ערוץ 7, 11 בדצמבר 2012
4. ↑  Funding The Portnoy Brothers Debut Album, אינדיגוגו
5. ↑   פורטנוי, בביצוע Day to Praise 2016 - Shema Yisrael - The Portnoy Brothers, סרטון באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 88a7c6b0-cf21-4801-a6be-e6bf499647f2

 |
**מארטון זלדי** (בהונגרית: **Zöldy Márton**; ‏14 באוגוסט 1912, ארד, האימפריה האוסטרו-הונגרית – 5 בנובמבר 1946, נובי סאד, הרפובליקה הפדרלית הסוציאליסטית של יוגוסלביה), היה קצין ז'נדרמריה הונגרי אשר שירת גם בוואפן אס אס, ממובילי הטבח בדרום באצ'קה ב-1942, אשר פיקד על כוחות הז'נדרמריה בנובי סאד במהלכו. זלדי מילא תפקיד מפתח גם בעת גירוש יהודי הונגריה למחנות ההשמדה. לאחר המלחמה נשפט זלדי, הורשע והוצא להורג בתלייה בגין פשעי המלחמה.

קורות חייו
----------

### ראשית הקריירה והטבח בדרום באצ'קה

מארטון זלדי נולד בארד. הוא הצטרף לז'נדרמריה ההונגרית ובין 1941–1942 עסק בתפקידי הדרכה בסקסארד. בינואר 1942, במהלך הטבח בדרום באצ'קה פיקד זלדי על כוחות הז'נדרמריה בעיר נובי סאד.

במרץ 1943, לאחר מינוי של מיקלוש קאלאי לראש הממשלה הוחל בהליכים פליליים נגד האחראים לביצוע הטבח. זלדי הועמד לדין והורשע, אך הצליח להימלט לגרמניה הנאצית, ביקש וקיבל מקלט מדיני. הוא הצטרף לוואפן אס אס. לאחר מבצע מרגרטה, במהלכו נכבשה הונגריה על ידי גרמניה, שב להונגריה. הוא היה אחראי מטעמו של דיטר ויסליצני למעצר וגירוש יהודי סגד והטוון. זלדי פיקד על מבצעי הגירוש של יהודים למחנות ההשמדה ממספר מחנות איסוף אזוריים שהוקמו בהונגריה: בקלוז'-נאפוקה, במוקצ'בו, בקישקונפלג'האזה ובקצ'קמט. בדצמבר 1944, מונה למפקד הז'נדרמריה בבסיס האוגדה ה-25 "ההונגרית" של האס.אס. במרץ 1945 שירת באוגדת אס.אס בלאובן שבאוסטריה.

### שלהי הקריירה ואחריתו

במאי 1945, נפל מארטון זלדי בשבי צבא ארצות הברית ובאוקטובר 1945 הוסגר להונגריה. הוא הועמד לדין בבודפשט, הורשע ונידון למוות. ב-10 ביולי 1946 הוסגר ליוגוסלביה ושם הועמד לדין בנובי סאד. הוא הורשע בפשע מלחמה, נידון למוות וב-5 בנובמבר 1946 הוצא להורג בתלייה.

קישורים חיצוניים
----------------

* ישעיה באלוג, חווה ברוך, משתפי הפעולה בתקרית הטוון, באתר יד ושם (בהונגרית)

הערות שוליים
------------

1. ↑  אודות השואה - באצ'קה, באתר יד ושם.
2. ↑  משתפי פעולה בתקרית הטוון, עמוד 6, באתר יד ושם (בהונגרית).
3. ↑  מארטון זלדי, באתר hdke.hu (בהונגרית).
4. ↑  הסגרתו של מארטון זלדי להונגריה, באתר huszadikszazad.hu (בהונגרית).
פירוש נוסף ערך זה עוסק בקופסה המהווה את חלקו החיצוני של מוצר. אם התכוונתם למארז מחשב, ראו מארז מחשב.
מארז של מקלט רדיו צבאי
**מארז** הוא קופסה המהווה את חלקו החיצוני של מוצר. המארז משמש בראש ובראשונה להגנה על רכיבי המוצר שבתוכו. פעמים רבות יש במארז פתחים לשם חיבורו למוצרים אחרים. כאשר זהו מארז של מכשיר חשמלי כולל המארז כפתור להדלקה וכיבוי של המכשיר, ולעיתים נכללים בו כפתורים נוספים לכוונון פעולת המכשיר. חומרי גלם מקובלים לצירתו של מארז הם פח, פלסטיק, עץ ועוד. 

עיצוב המארז משלב שיקולים של פונקציונליות, יופי ותדמית. בהתאם לכך, מארז של מכשיר שנועד לפעול בשדה הקרב נדרש לעמידות גבוהה בתנאי סביבה קשים, ואין חשיבות ליופיו. לעומת זאת, במארז של מכשיר שנועד לפעול בבית או במשרד אין צורך בעמידות גבוהה של המארז, אך יש חשיבות ליופיו. במכשיר שפעולתו יוצרת חום, כגון מקרר, כולל המארז אמצעים לפליטתו של חום זה. 

דוגמה: מארז מחשב מכיל בתוכו את כל רכיביו של המחשב (לוח אם, מעבד, ספק כוח וכו'). במארז יש פתחים לשקעים המאפשרים את חיבורו של המחשב לרכיבים פריפריאליים, כגון מדפסת, אוזניות, מקלדת ועוד.

קישורים חיצוניים
----------------

ויקישיתוף מדיה וקבצים בנושא **מארז** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4156307-4

 |
בניין בית המלאכה ברוזנטאלר שטראסה מספר 39 בברלין
קברו של ויידט בבית הקברות בצלנדורף, ברלין
לוחית הזיכרון במוזיאון בית המלאכה
**אוטו וַיידט** (נהגה "וייט"; גרמנית: **Otto Weidt**;‏ 2 במאי 1883 – 22 בדצמבר 1947) היה בעלים של בית מלאכה בברלין המיועד עבור החירשים והעיוורים. תחילה עסק בהדבקת טפטים, אך עם הזמן ראייתו התדרדרה והוא נעשה עיוור. לכן הקים בית מלאכה למברשות ומטאטאים. רוב עובדיו היו יהודים חירשים ועיוורים. כאשר החלו רדיפות הנאצים בתקופת השואה, ניסה לשמור על עובדיו תוך סיכון עצמי. עזרתו כללה מציאת מקומות מסתור עבורם, זיוף תעודות, שוחד של מנהל לשכת התעסוקה ועוד. כיום בית המלאכה שלו שוחזר באזור הנקרא "האקשה הֶפה" (Hackesche Höfe - אזור ייחודי המורכב מ-8 חצרות שאוחדו ליצירת מתחם משותף), ברחוב רוזנטאלר 39 בברלין.

ויידט הלא-יהודי עשה מאמצים מיוחדים להציל את עובדיו ולהסתירם, ועל פועלו זה זכה להכרה והוכרז בשנת 1971 כחסיד אומות העולם.

ביוגרפיה
--------

ויידט נולד ברוסטוק שבגרמניה בשנת 1883, וזמן קצר לאחר מכן עברה משפחתו לברלין. כמו אביו, הפך למדביק טפטים, וכאיש צעיר היה מעורב בחוגים אנרכיסטיים ופציפיסטיים של תנועת הפועלים הגרמנית. הוא נמנע מהגיוס הכללי למלחמת העולם הראשונה בשל דלקת באוזן.

בשנת 1936 הקים את בית המלאכה לייצור מטאטאים ומברשות, אשר בשנת 1940 עבר לחצר האחורית של רח' רוזנטאלר 39 בברלין. הוורמאכט היה אחד מלקוחותיו, וכך הצליח לקיים את העסק שלו, שסווג כחיוני למאמץ המלחמתי, על אף תקופת המלחמה. בבית המלאכה הועסקו כ-30 יהודים עיוורים וחירשים בין השנים 1941 ו-1943. כאשר הגסטאפו החל לעצור ולגרש את עובדיו היהודים, ויידט נאבק כדי להבטיח את ביטחונם על ידי זיוף מסמכים בעזרת מזכירתו הדוויג פורשוץ ושוחד קצינים גרמנים.

לאחר המלחמה הקים בית יתומים וכן בית אבות עבור ניצולי מחנות הריכוז.

ב -7 בספטמבר 1971 הוכרז ויידט ביד ושם, לאחר מותו, כחסיד אומות העולם.

בשנת 1993 הוסיפה אינגה דויטשקרון (Inge Deutschkron), שהייתה בין היהודים שהציל, לוחית זיכרון באתר בית המלאכה, ובשנת 1994 הוסיפה לוחית הוקרה לקברו בבית הקברות שבצלנדורף. בשנת 1999 נפתח מוזיאון באתר בית המלאכה, ומשנת 2005 הוא מופעל באמצעות הקרן לזיכרון ההתנגדות הגרמנית.

לקריאה נוספת
------------

* לייבוביץ', הדס. **מטאטאים רוקדים בחורף**. הוצאת צלטנר, 2019.

קישורים חיצוניים
----------------

ויקישיתוף מדיה וקבצים בנושא **אוטו ויידט** בוויקישיתוף
* אוטו ויידט, בספרייה היהודית המקוונת (באנגלית)
* Otto Weidt. From Anarchist to Righteous Among the Nations. 1883-1947. A biographical study. - A doctorate from Robert Kain, Berlin (באנגלית)
* The Museum of Otto Weidt's Workshop for the Blind (בגרמנית)
* Hackeschen Höfe (אורכב 05.06.2011 בארכיון Wayback Machine)
* ריאיון עם אינגה דויטשקרון, 16 בנובמבר 2009
* אוטו ויידט - פעילותו להצלת יהודים בתקופת השואה, באתר יד ושם (באנגלית)

הערות שוליים
------------

1. ↑  "Otto Weidt" The International Raoul Wallenberg Foundation
2. ↑  The Museum of Otto Weidt Website.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007269861605171
* BIBSYS: 9034125
* BnF: cb17730601z (data)
* GND: 131371908
* ISNI: 0000 0000 6685 1933
* LCCN: no2005014058
* NKC: zmp2012726904
* SUDOC: 236352482
* VIAF: 1142572
* WorldCat: lccn-no2005014058

 |
**קיפודים שעירים** (שם מדעי: ***Galericinae***) היא תת-משפחה של יונקים קונים ממשפחת הקיפודיים. בני המשפחה חיים בדרום-מזרח אסיה לרבות בווייטנאם, סין, סומטרה וחצי האי המלאי באזור טרופיים. הם דומים לקרוביהם מתת-המשפחה קיפודים אמיתיים אך במקום מעטה שיער קוצני הם בעלי שיער רך.

מיני הקבוצה מזכירים במראם חולדות או מכרסמים דומים והם נחשבים לקרובים יחסית לחדפיים, מאותה סדרה. הראש שלהם גדול עם חוטם ארוך בעל חוש ריח חד מאוד, כפות רגליים גדולות וחזקות המתאימות לטיפוס על עצים וזנב ארוך חסר שיער. יונקים קדומים אלה הם אוכלי כל רעבים הטורפים חרקים שונים, עכבישים, שבלולים, זוחלים ודו-חיים קטנים וגם גורי עכברים ועופות צעירים. הם אוכלים גם פטריות ופירות שונים. בדרך כלל הם ניזונים על קרקע היער והם פעילי לילה או דמדומים.

קיפודים אלה הם טריטוריאליים ויתקפו כל מסיג גבול. הם מסמנים את הגבולות בידי הפרשות ריחניות המזכירות ריח בצל.

סוגים
-----

* דינוגלריקס (Deinogalerix) - נכחד.
* גלריקס (Galerix) - נכחד.
* סוג ומין יחיד קיפוד החולדה (Echinosorex gymnura).
* קיפוד שעיר (Hylomys), בו 4 מינים.
* סוג ומין יחיד קיפוד האימן (Neohylomys hainanensis).
* סוג ומין יחיד קיפוד חדפי (Neotetracus sinensis).
* סוג קיפוד פיליפיני (Podogymnura), בו 2 מינים.

קישורים חיצוניים
----------------

ויקישיתוף מדיה וקבצים בנושא **קיפודים שעירים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* NCBI
 |

* קיפודים שעירים, באתר אנציקלופדיה בריטניקה (באנגלית)
Pomacanthus navarchus
**קיסריים** (שם מדעי: Pomacanthidae) היא משפחת דגי שונית מסדרת הדקראים הענקית, ולהם סנפיר גב עליון גבוה ביותר. הם חיים ברוב שוניות האלמוגים באוקיינוס ההודי, האוקיינוס השקט והחלק המערבי של האוקיינוס האטלנטי. הם קרובים של משפחת הפרפרוניים שגם להם סנפיר גבי גדול וחיים בשונית, אך נבדלים מהם במכסה ימיהם הקוצניים.

הקיסריים צבעוניים מאוד וגופם מפוספס בפסים צבעוניים מגוונים. בעלי פיות קטנים, סנפירי חזה גדולים ומעוגלים ושולי הסנפירים לקראת הזנב גדולים ביותר. הזנב עצמו קטן אבל חזק הוא פחות צבעוני משאר הגוף. המין הגדול ביותר יכול להגיע לאורך 60 ס"מ.

דגים אלה מרשימים ובולטים ואינם מסתתרים ומפחדים, אפילו לא מצוללנים. הם ניזונים מפלנקטון, אצות וחסרי חוליות ימיים והם אוהבים במיוחד לאכול ספוגים, שמצמיחים מחדש את איבריהם שנקטעו.

הם חיים רק בשוניות רדודות ובלילות נחים בין הסדקים של האלמוגים. הם חיים בבדידות ונפשים למטרות רבייה, אך חלקם חיים בתוך הרמון. חלק מהמינים מחליפים את זויגם מזכר לנקבה.

מינים בים האדום
---------------

בחופי ים סוף מצויים המינים הבאים:

* נסיכית פסוסה (Genicanthus caudovittatus)
* קיסרון עטור (Apolemichthys xanthotis)
* קיסר הדור (Pomacanthus imperator)
* קיסר הכתם (Pomacanthus maculosus)
* קיסר ים-סופי (Pomacanthus asfur)
* פסון מרהיב (Pygoplites diacanthus)
* קיסרון תכול סנפיר (Centropyge multispinis)

מיון
----

* *Apolemichthys* - בו 8 מינים
* *Centropyge* - בו מעל 30 מינים
* *Chaetodontoplus* - בו 13 מינים
* נסיכית (Genicanthus*) - בו 10 מינים*
* *Holacanthus* - בו 8 מינים
* קיסר (*Pomacanthus*) - בו 13 מינים. על שם הסוג קרויה המשפחה
* סוג ומין יחיד פסון מרהיב (*Pygoplites diacanthus*)

גלריה
-----

* 
* קיסר הדור צעירקיסר הדור צעיר
* 
* 
* 
* פסון מרהיבפסון מרהיב

קישורים חיצוניים
----------------

ויקישיתוף מדיה וקבצים בנושא **קיסריים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* קיסריים, באתר אנציקלופדיה בריטניקה (באנגלית)

הערות שוליים
------------
מודעת "דרושים" הפונה לבני שני המינים
**מודעת דרושים** היא מודעה המפרסמת את דבר קיומה של משרה פנויה ומבקשת מועמדים בעלי כישורים מתאימים לאיוש המשרה. 

מודעות הדרושים נהוג לפרסם בעיתונות, ובעיתונים הגדולים יש מוספים מיוחדים של מודעות דרושים. 

עם התפתחות האינטרנט החלו בפרסום מודעות דרושים באינטרנט, באתרים המיוחדים לכך או כחלק מהאתר של המפעל המפרסם את המודעה. אתר Indeed.com פעול ביותר מ-60 מדינות לרבות ישראל. מנוע חיפוש המתמקד במודעות "דרושים" מאפשר לדורש עבודה לאתר את המודעות המתאימות לו.

במקצועות שבהם יש ביקוש גדול לעובדים משמשים לכך גם שלטי חוצות ותשדירי פרסום ברדיו ובטלוויזיה. 

חוק שוויון ההזדמנויות בעבודה מחייב את ניסוח המודעות "בלשון זכר ובלשון נקבה, בין ביחיד ובין ברבים", וכן אוסר על אפליית מועמדים על רקע מינם, נטייתם המינית, מעמדם האישי, הריון, טיפולי פוריות, טיפולי הפריה חוץ-גופית, היותם הורים, גילם, גזעם, דתם, לאומיותם, ארץ מוצאם, מקום מגוריהם, השקפתם, מפלגתם או שירותם במילואים.

בתיקון לחוק העונשין מיוני 2018 נאסר פרסום הצעה לעסוק בזנות.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מודעת דרושים** |

* צילה להב, נשים בעבודה: מודעות הדרושים ממחישות את ההתפתחות, באתר ynet, 23 באפריל 2007
* פרסום הצעות עבודה מפלות ואסורות, "פורטל זכויות העובדים", 22 ביוני 2015
* כתיבה נכונה של מודעת דרושים, באתר "HRus",‏ 3 בינואר 2016
* אתר למנויים בלבד ירדן בן גל הירשהורן, קראו בין השורות: מה משמעות הדרישות העמומות במודעות הדרושים?, באתר הארץ, 19 באפריל 2022

הערות שוליים
------------

1. ↑  ראו Top job search engines - the list
2. ↑  חוק העונשין (תיקון מס' 132), התשע"ח-2018, ס"ח 2725 מ-21 ביוני 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533716705171
* LCCN: sh85070580
* NDL: 01117847

 |
**קיפוד החולדה** (שם מדעי:  ***Echinosorex gymnura***) הוא מין של אוכל חרקים גדול יחידי בסוגו ממשפחת הקיפודיים שבתת-משפחה קיפודים שעירים. קיפוד זה הוא הגדול שבכל בני משפחתו. הוא חי בטבע בדרום-מזרח אסיה.

מאפיינים
--------

אורכו של קיפוד החולדה 32–40 ס"מ, אורך זנבו 20–29 ס"מ ומשקלו 870–1,100 גרם בממוצע והוא יכול להגיע למשקל 2 ק"ג, דבר ההופך אותו לגדול בבני משפחתו. הקיפוד האירופי דומה לו בגודלו, אך בניגוד לקיפוד האירופי, קיפוד החולדה חסר שיער ומזכיר במראהו חולדה, אך מבנה שיניו מותאם לאכילת חרקים. הקיפוד בעל פרווה קצרה בצבע אפור-לבנבן והפרטים החיים בבורנאו בעלי שיער כהה יותר. הוא בעל זנב ארוך וחוטם מוארך והוא בעל ריח גוף חריף.

הקיפוד חי ביערות גשם טרופיים עד לגובה 900 מטר במלזיה ואינדונזיה והוא טפסן עצים מתמחה. לפעמים הוא חי גם ביערות מנגרובים ואף שוחה במים מלוחים בקרבת החוף. הוא פעיל בלילות וניזון מפירות, זרעים, תולעים, פרוקי-רגליים כמו חרקים וסרטנים וגם מחולייתנים קטנים. קיפוד זה נוטה להתבודד. אורך חיו של קיפוד זה עד 5 שנים.

הקיפוד אינו מצוי בסכנה, ואם כי הוא מאוים כתוצאה ממסחר בחיות. בנוסף, בכמה אזורים נמצאת סביבת מחייתו תחת איום עקב חקלאות מואצת. בעבר צדו אותו התושבים למאכל ולשימוש בתרופות מסורתיות.

לקיפוד החולדה שני תת-מינים:

* *Echinosorex gymnura gymnura* – מצוי בסומטרה ובחצי האי המלאי
* *Echinosorex gymnura alba* – מצוי באי בורנאו

קישורים חיצוניים
----------------

ויקישיתוף מדיה וקבצים בנושא **קיפוד החולדה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* קיפוד החולדה, באתר אנציקלופדיה בריטניקה (באנגלית)

הערות שוליים
------------

1. ↑  קיפוד החולדה באתר הרשימה האדומה של IUCN
**רועי וסרמן** (נולד ב-21 ביוני 1995) הוא אתלט ישראלי המתחרה בהדיפת כדור ברזל ובזריקת דיסקוס הוא זכה 4 פעמים ברציפות במדליית ארד באליפויות ישראל בשנים 2014, 2015 2016.
ו-2017.

וסרמן מחזיק בתוצאה התשיעית בטיבה של אתלט ישראלי בכל הזמנים, בהדיפת כדור ברזל.

ביוגרפיה
--------

וסרמן נולד וגדל בקריית ביאליק. מגיל 11 החל להתאמן באתלטיקה באגודת מכבי חיפה. הוא התאמן כשנתיים באתלטיקה כללית, ריצות קפיצות וזריקות ובגיל 15 החל להתמקצע בענף הזריקות. בגיל 16 עבר להתאמן בהדסה נעורים, מרכז האתלטיקה הלאומי, בהדרכת סלבה איזמאילוב.

### 2012

באליפות ישראל שנערכה בהדר יוסף בשנת 2012 זכה וסרמן במדליית ארד בזריקת דיסקוס בתוצאה 40.99 מטר.

### 2013

באליפות ישראל לנוער שנערכה בהדר יוסף בשנת 2013 זכה וסרמן בשתי מדליות כסף, בהדיפת כדור ברזל בתוצאה 15.19 מטר ובזריקת דיסקוס בתוצאה 41.90 מטר.

בתחרויות האתלטיקה לנוער של המכביה ה-19 שנערכו בהדר יוסף אותה שנה הוא זכה במדליית זהב בהדיפת כדור ברזל בתוצאה 14.88 מטר.

### 2014

#### אלוף ישראל לנוער

באליפות ישראל לנוער שנערכה בראשון לציון ביוני 2014 זכה וסרמן במדליית זהב, בהדיפת כדור ברזל בתוצאה 17.27 מטר.

באליפות ישראל שנערכה בהדר יוסף ביולי אותה שנה הוא זכה במדליית ארד בהדיפת כדור ברזל בתוצאה 15.12 מטר.

#### שיא ישראלי לנוער

בתחרות שנערכה בהדסה נעורים ב-23 בדצמבר 2014 קבע וסרמן בהדיפת כדור ברזל שיא ישראלי חדש לנוער של 18.05 מטר.

### 2015

בתחרות גביע אירופה בזריקות עד גיל 22, שנערכה בליריא פורטוגל מרץ 2015 סיים וסרמן במקום 15 בהדיפת כדור ברזל בשיא אישי חדש של 15.92 מטר.

בתחרות שנערכה בהדר יוסף ב-30 במרץ אותה שנה קבע וסרמן בהדיפת כדור ברזל שיא אישי חדש של 16.69 מטר, תוצאה המהווה מקום תשיעי בכל הזמנים. בתחרות שנערכה בהדסה נעורים ב-5 ביולי אותה שנה הוא קבע בזריקת דיסקוס בשיא אישי חדש של 44.47 מטר.

באליפות ישראל שנערכה בהדר יוסף ביולי אותה שנה הוא זכה במדליית ארד בהדיפת כדור ברזל בתוצאה 15.83 מטר, אחרי איתמר לוי ממכבי תל אביב (18.20 מטר) ומרק אלטרמן מהפועל עמק חפר (16.64 מטר).

### 2016

בתחרות גביע אירופה בזריקות עד גיל 22, שנערכה בארד רומניה במרץ 2016 סיים וסרמן במקום 11 בהדיפת כדור ברזל בתוצאה 16.10 מטר.

בתחרות שנערכה בהדר יוסף ב-14 במאי אותה שנה הוא קבע בזריקת דיסקוס שיא אישי חדש של 44.84 מטר,

בתחרות שנערכה בהדסה נעורים ב-16 במאי אותה שנה קבע וסרמן בהדיפת כדור ברזל שיא אישי חדש של 16.70 מטר.

באליפות ישראל שנערכה בהדר יוסף ביוני אותה שנה הוא זכה במדליית ארד בהדיפת כדור ברזל בתוצאה 16.25 מטר.

### 2017

בתחרות גביע אירופה בזריקות עד גיל 22, שנערכה בגראן קנריה ספרד במרץ 2017 סיים וסרמן במקום 14 בהדיפת כדור ברזל בתוצאה 15.47 מטר.

באליפות ישראל שנערכה בהדר יוסף ביולי אותה שנה הוא זכה במדליית ארד בהדיפת כדור ברזל בתוצאה 15.42 מטר.

בתחרויות האתלטיקה של המכביה ה20 שנערכו בירושלים בחודש יולי 2017 זכה רועי וסרמן במדליית כסף בהדיפת כדור ברזל בתוצאה 15.31 מטר.

קישורים חיצוניים
----------------

* רועי וסרמן, באתר מבט למרוץ
* 50 התוצאות הטובות בכל הזמנים - זריקת דיסקוס, באתר איגוד האתלטיקה בישראל

הערות שוליים
------------

1. 1 2  50 התוצאות הטובות בכל הזמנים - הדיפת כדור ברזל, באתר איגוד האתלטיקה בישראל
2. ↑  אבינועם פורת, כדור ברזל: רועי וסרמן שבר את שיא הנוער, באתר ynet, 23 בדצמבר 2014
3. ↑  שיאי ישראל באתלטיקה לנוער עד גיל 20, באתר איגוד האתלטיקה בישראל
4. ↑  תוצאות אליפות ישראל ה-79 בהדיפת כדור ברזל, באתר איגוד האתלטיקה בישראל
**נהר מיסטאיה** (באנגלית: **Mistaya River**) הוא נהר קצר במערב פרובינציית אלברטה שבקנדה. אורכו של הנהר 38 קילומטרים. הנהר זורם דרך הרי הרוקי הקנדיים, וחלק מהכביש המהיר אייספלידס נבנה לאורך מהלך הנהר.

גאוגרפיה
--------

מוצאו של נהר מיסטאיה באגם פיטו, המוזן ממימי קרחונים נמסים (בשל קמח הסלעים במים אלה, לאגם צבע כחול איזמרגד הטיפוסי לאגמי האזור).

נהר מיסטאיה זורם לכיוון צפון מערב, וזורמים אליו מספר נחלים ובהם הנחלים: דלתה (Delta), סילברהורן (Silverhorn), סירק (Cirque), נויס (Noyes), צ'פרנטוטם (ChephrenTotem), אפולט (Epaulette), בייזון (Bison), קאופמן (Kaufmann), וסאבאק (Sarback). לאורך מהלך הנהר נוצרים מספר אגמים קטנים ובהם אגם מיסטאיה (Mistaya Lake), ואגם ווטרפאול (Waterfowl Lake = אגם עופות המים).

נהר מיסטאיה מתמזג עם נהר נורת' ססקצ'ואן במעברת נהר ססקצ'ואן (Saskatchewan River Crossing).

מקור השם
--------

מקור שמו של הנהר בשפת הקרי האינדיאנית, משמעות המילה "מיסטאיה" היא דוב גריזלי
.

קישורים חיצוניים
----------------

* וידאו של הפלגה בקייאק בחלקו העליון של נהר מיסטאיה, סרטון באתר יוטיוב
* תצלום אוויר של הנהר

הערות שוליים
------------

1. ↑  תצלום אוויר של נקודת המפגש בין נהר מיסטאיה לנהר נורת' ססקצ'ואן
2. ↑  קולר, ברנדה, *מדריך למטייל בהרי הרוקי, עמ' 151*
3. ↑  פרומהולד, ג'ואכים, מדריך לשמות אינדיאנים של מערב קנדה, עמ' 209
קוריאהקוריאה
זהו שם קוריאני; שם המשפחה הוא צ'ה. 

**צ'ה מין-הו** (בקוריאנית: **최민호**; באנגלית: **Choi Min-ho**;‏ נולד ב-18 באוגוסט 1980) הוא ג'ודוקא עבר דרום קוריאני אשר התחרה בקטגוריית המשקל עד 60 ק"ג. הוא האלוף האולימפי מבייג'ינג 2008 וזוכה מדליית הארד מאולימפיאדת אתונה 2004. צ'ה הוא אלוף העולם משנת 2003 ומחזיק במדליית ארד מאליפות העולם משנת 2007.

ביוגרפיה
--------

באפריל 2001, צ'ה זכה במדליה המשמעותית הראשונה שלו כשהתחרה באליפות אסיה וזכה במדליית הכסף. שנה לאחר מכן השתתף במשחקי אסיה שנערכו בפוסן שבמדינת הולדתו וזכה במדליית הארד. באליפות העולם בשנת 2003 שנערכה באוסקה שביפן, צ'ה התחרה בקטגוריית המשקל עד 60 ק"ג וזכה במדליית הזהב. בקרב הראשון הוא ניצח את מיגל אלבראת'ין הארגנטיני, בקרב השני ניצח את אלצ'ין איסמיילוב האזרי ובשמינית הגמר גבר על אלברט טכוב הליטאי. ברבע הגמר הוא ניצח את ארמן נזאריאן הארמני ובחצי הגמר ניצח את אניס לוניפי התוניסאי. בגמר הוא התמודד מול קרייג פאלון הבריטי וניצח לאחר שהשיג ניקוד איפון שתי דקות ו-12 שניות לסוף הקרב.

באולימפיאדת אתונה 2004, צ'ה התחרה בקטגוריית המשקל עד 60 ק"ג וזכה במדליית הארד. בקרב הראשון הוא ניצח את לודוויג פיישר האוסטרי, בשמינית הגמר הוא ניצח את בנז'מן דרבולה הצרפתי וברבע הגמר הפסיד לצגאנבטר חסבטאר המונגולי. צ'ה נשר לקרבות בית הניחומים שם ניצח את אקרם שה ההודי ואת אוליבר גוסנברג הגרמני ועלה לקרב על מדליית הארד. בקרב על המדליה הוא התמודד מול מסעוד חאג'י אחונד זאדה האיראני וניצח באיפון תוך דקה ו-13 שניות לאחר תרגיל סיאו-נגי.

באליפות העולם 2007 שנערכה בריו דה ז'ניירו, צ'ה זכה במדליית הארד לאחר שגבר על רוק דראקשיץ' הסלובני בקרב על המדליה. באולימפיאדת בייג'ינג 2008, צ'ה זכה במדליית הזהב בקטגוריית המשקל עד 60 ק"ג לאחר שניצח את כל 5 הקרבות באיפון. בקרב הראשון הוא ניצח את מיגל אלבראת'ין הארגנטיני, בשמינית הגמר הוא ניצח את האיראני מסעוד חאג'י אחונד זאדה וברבע הגמר גבר על רישוד סובירוב האוזבקי. בחצי הגמר צ'ה ניצח את רובן האוקס ההולנדי ובגמר ניצח את אלוף אירופה המכהן לודוויג פיישר האוסטרי תוך 2 דקות ו-15 שניות.

קישורים חיצוניים
----------------

* צ'ה מין-הו, באתר olympedia.org
* צ'ה מין-הו, באתר איגוד הג'ודו העולמי
* צ'ה מין-הו, באתר JudoInside.com

הערות שוליים
------------

1. ↑  פרופיל וסטטיסטיקות אודות הג'ודוקא באתר sports-reference.com
2. ↑  מידע על הג'ודוקא באתר JudoInside.
3. ↑  הקרב מול קרייג פאלון גמר אליפות העולם 2003, אתר JudoInside
**המדליה הקולוניאלית** (בצרפתית: **Médaille Coloniale**) הייתה מדליה צרפתית אשר הוענקה לאנשי צבא אשר שירתו במושבות הצרפתיות. המדליה נוצרה מתוקף חוק שהועבר ב-26 ביולי 1898. ב-6 ביוני 1962 שונה שם המדליה מ"המדליה הקולוניאלית" ל"מדליית מעבר לים". המדליה הקולוניאלית קשורה קשר הדוק לקיומה לאימפריה הקולוניאלית הצרפתית.

המדליה נקבעה ב"חוק הכספים" מיום 23 ביולי 1893. צו הביצוע שלה מיום 6 במרץ 1894 מפרט את המבצעים הצבאיים שניהלה צרפת בקולוניות שלה או בשטחי החסות שלה: אלג'יריה, קוצ'י, חוף הזהב, איי מרקיז, קלדוניה החדשה, סנגל, סודאן, איי החברה ותוניסיה. להיקף הצו לפיכך הייתה השפעה רחבה למפרע, שכן המבצעים הראשונים שבגינם הוענקה המדליה הקולוניאלית נערכו ב-1827, עם תחילת הכיבוש של אלג'יריה.

מאז תוקנו תקנות רבות בדבר הענקת המדליה, האחרונה שבהן היא הצו מ-6 ביוני 1962, ששינה את שם המדליה מ"המדליה הקולוניאלית" ל"מדליית מעבר לים".

סעיף 4 של הצו מ-1894 קובע את עיצוב המדליה. המדליה עשויה כסף, 30 מ"מ קוטרה. בצד הנושא מופיעה מריאן החובשת קסדה ומעליה הכיתוב "République française" (הרפובליקה הצרפתית). בצד הגב גלובוס ממלא את השדה המרכזי, כשהוא נשען על עוגן על גבי מגוון כלי נשק. הסרט מורכב מפסים אנכיים בצבעים לבן וכחול. אורכו יכול להשתנות בין 35 ל-37 מ"מ.

עיצוב המדליה מיוחס למפקד הפריגטה סולנייה פינלה (Saulnier Pinellas), מכיוון שבמקור המדליה יועדה לאנשי חיל הים.

המדליה יוצרה על ידי מטבעת פריז וחברה פרטית. עקב המונופול של המטבעה על הייצור והאיטיות בהתנהלותה נוצר מחסור במדליה, דבר שגרם למשרדי הצי והצבא להתיר ייצור מקביל של מדליות תחת המפרט שהוגדר בצווים. למרות זאת, ניכרו הבדלים שוליים בין המדליות השונות.

מערכות
------

על המדליה מופיעים אבזמי מתכת אשר עליהם חרוטות המערכות אשר מקבל המדליה השתתף בהן. בסך הכול היו עשרות מערכות אשר בגינן הוענקה המדליה, ובהן:

* אלג'יריה
* קוצ'י
* חוף הזהב
* איי מרקיז
* נוסי בה
* קלדוניה החדשה
* מדגסקר
* סנגל סודאן (מאלי כיום)
* איי החברה
* מערב אפריקה הצרפתית, נוצרה בשנת 1900
* מרוקו, הוענק לשירות במלחמת הריף (1912–1926)
* תוניסיה
* סהרה
* קרב ביר חכים, 1942
* אריתריאה
* אתיופיה
* פזאן
* פזאן טריפוליטניה
* הקרב על אל-כופרה (1941)
* לוב
* סומליה
* תוניסיה 1942–1943
* אפריקה הצרפתית החופשית
**צ'ה זאק אברטון פרד אדמס** (באנגלית: **Ché Zach Everton Fred Adams**; נולד ב-13 ביולי 1996) הוא כדורגלן אנגלי-סקוטי, המשחק בעמדת החלוץ בסאות'המפטון ובנבחרת סקוטלנד.

קריירת מועדונים
---------------

אדמס נולד בלסטר שבאנגליה. שיחק במועדון הנוער של אילקסטון.

בדצמבר 2014 ערך את הופעת הבכורה שלו בשפילד יונייטד מהפוטבול ליג הראשונה, הוא שותף בעונה זו ב-11 משחקי ליגה בהם כבש פעם אחת. בעונתו השנייה במועדון היה לשחקן הרכב וכבש 11 פעמים. באוגוסט 2016 הצטרף ברמינגהאם סיטי מהצ'מפיונשיפ וכבש שבהופעת הבכורה שלו בליגה בהפסד 1–3 לוולברהמפטון וונדררס. את העונה סיים עם שבעה שערים. בעונת 2017/2018 כבש חמישה שערים ב-30 משחקי ליגה ובעונת 2018/2019 כבש 22 שערים.

ביולי 2019 עבר לסאות'המפטון מהפרמייר ליג תמורת סכום של מעל 16 מיליון ליש"ט. בעונת 2019/2020 שיחק בעיקר כמחליף וכבש ארבעה שערים.

קריירת נבחרות
-------------

ב-2015 אדמס ייצג את נבחרת אנגליה הצעירה עד גיל 20, ולו שתי הופעות עמה.

עם זאת, במרץ 2021 זומן לסגל נבחרת סקוטלנד הבוגרת, אותה בחר לייצג דרך מוצאו הסקוטי. ב-25 במרץ 2021 ערך את הופעת הבכורה בתיקו 2–2 נגד אוסטריה. כעבור שישה ימים כבש שער בכורה בניצחון 0–4 על איי פארו.

קישורים חיצוניים
----------------

ויקישיתוף מדיה וקבצים בנושא **צ'ה אדמס** בוויקישיתוף
* צ'ה אדמס, ברשת החברתית טוויטר
* צ'ה אדמס, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

| **נבחרת סקוטלנד – יורו 2020** |
| --- |
| 1 מרשל • 
2 אודונל • 
3 רוברטסון • 
4 מקטומיני • 
5 הנלי • 
6 טיירני • 
7 מקגין • 
8 מקגרגור • 
9 דייקס • 
10 אדמס • 
11 כריסטי • 
12 גורדון •
13 טיילור • 
14 פלק •
15 גלאגר •
16 קופר •
17 ארמסטרונג •
18 טרנבול •
19 ניסבת •
20 פרייזר •
21 מקלפלין •
22 פאטרסון •
23 גילמור •
24 הנדרי •
25 פורסט •
26 מקנה •
מאמן: קלארק | סקוטלנדסקוטלנד |
ערים בעולם שיש בהם מארחים בפספורטה סרבו.
**פספורטה סרבו** (באספרנטו: **Pasporta Servo**, מילולית: שירות דרכונים) הוא פרויקט אירוח חינמי (CouchSurfing) של קהילת דוברי האספרנטו מסביב לעולם. תיירות היא תחביב נפוץ בקרב דוברי אספרנטו, באמצעות השירות יכולים אספרנטיסטים להוזיל את עלויות הטיול שלהם ולהתארח בחינם אצל עמיתיהם. המוטיבציה לארח היא על פי רוב הרצון להכיר דוברים אחרים של השפה המגיעים ממקומות אחרים בעולם. הפרויקט מקשר בין אספרנטיסים המעוניינים לארח לבין כאלו המעוניינים להתארח.

אירוח חינמי היה רעיון נפוץ ומקובל בקהילת האספרנטו עוד קודם להקמת הפרויקט, ומארחים נהגו לפרסם את כתובותיהם בעיתונים המוקדשים לשפה ולתנועה. את הפרויקט במתכונתו הנוכחית התחיל רובן פלדמן גוננזלס מארגנטינה אשר הקים ב-1966 שירות אירוח לדוברי אספרנטו במדינה. ב-1974 יצא לראשונה עותק מודפס ובו כתובותיהם של 40 מארחים מ-19 מדינות, ומאז יצאו עותקים מתעדכנים מדי שנה. ספר הכתובות של פספורטה סירבו יוצא בהוצאת ארגון הנוער האספרנטי העולמי (TEJO).

מודעה מעיתון האספרנטיסט 1895: "לכל מי שדובר היטב את שפת האספרנטו ופועל להפצתה, הרוצה לבקר בקרים. אשמח להציע אירוח בביתי וכן אשמח לנסות ולסייע להגשים את שליחותם של כל ידידי האמת של האספרנטו, ד"ר י. אוסטרובסקי ביאלטה"
ב-2008 הודיעה נשיאות TEJO כי בכוונתה להפוך את המיזם לוירטואלי, אך גם ההוצאה המודפסת המשיכה עד שנת 2012. את האתר תוכנת על ידי חואן קטלה, אספרנטיסט מולנסיה והוא עלה לרשת במרץ 2009 והושק באופן רשמי בקונגרס הנוער האספרנטי ה-65.

בשנת 2010 מספר המארחים באתר היה 1,450 מ-91 מדינות. בנובמבר 2020 היו רשומים באתר 2,217 מארחים מ-1,584 ערים ב-113 מדינות ברחבי העולם.

קישורים חיצוניים
----------------

ויקישיתוף מדיה וקבצים בנושא **פספורטה סרבו** בוויקישיתוף
* אתר האינטרנט הרשמי של פספורטה סרבו (באספרנטו)
* פספורטה סרבו, ברשת החברתית פייסבוק

* פספורטה סרבו, ברשת החברתית טוויטר

הערות שוליים
------------

1. ↑  האודות, באתר הרשמי (באספרנטו)

| אספרנטו |
| --- |
| ארגונים | אגודת האספרנטו העולמית • ארגון הנוער האספרנטיסטי הכלל-עולמי • האגודה לאספרנטו בישראל • Sennacieca Asocio Tutmonda • האקדמיה לאספרנטו • אספרנטה ציוויטו |
| תרבות האספרנטו | תנועת האספרנטו • דגל אספרנטו • המנון תנועת האספרנטו • כנס האספרנטו העולמי • יום זמנהוף • הומארניסמו • פספורטה סרבו • שלושת הסוציולקטים |
| ספרים | Unua Libro • Plena Ilustrita Vortaro de Esperanto • פונדמנטו דה אספרנטו • המדריך השלם לדקדוק אספרנטי |
| כתבי עת | מגזין אספרנטו • Kontakto • ישראלה אספרנטיסטו • Libera Folio • Monato |
| סרטים | Angoroj • אינקובוס (סרט) |
| מוזיקה | Kajto • דולצ'אמאר • פרסונה (להקה) |
| אינטרנט | לרנו! • ויקיפדיה האספרנטית |
| אישים בעולם | אליעזר לודוויג זמנהוף • לידיה זמנהוף • לואי-כריסטוף זלסקי-זמנהוף • הקטור הודלר • קלמן קלוצ'אי • אוניסבורו דגוצ'י • קז'ימייז' ביין • טיבור סקלי • ויליאם אולד • סוניה לאנג • אדמון פריווה • פטר גינז • אנטוני גרבובסקי • בה ג'ין • ולדמר לנלה • קלוד פירון • אלפרד הרמן פריד • בוריס קולקר |
| אישים בישראל | נתן בן ציון חבקין • יוסף שמר • עמרי ונדל • יוסף כהן-צדק • ישעיהו תומא שי"ק • עזרא ציון מלמד • איתמר בן אב"י |
**נחל נטפים** הוא נחל אכזב שנמצא בצידו הדרומי של הנגב, באזור אילת, ואורכו מגיע ל-14 קילומטרים. הנחל מתחיל בבקעת הירח שבחצי האי סיני, ומשם הוא זורם דרומה. נחל זה נכנס ליד נחל יהואחז לתחום ישראל ומשם הוא מעמיק בתוך שבר בין סלעי אבן חול וגיר.

נחל נטפים מגיע אל דרום הערבה, שני קילומטר מקיבוץ איילות ומשם הוא מתחבר לנחל רודד. מערוץ נחל נטפים נובע מעיין הנקרא עין נטפים.

מימיו של המעיין מושכים יעלים וציפורים רבות כמו: סנוניות, יוני סלע, גבתונים, וורציות ועוד. בנוסף הוא מושך גם מכרסמים קטנים ושפנים. העץ השכיח ביותר בנחל הוא שיטה סלילנית.

על קירות הנחל ישנם שיחי הצלף הקוצני הכחול והצלף הסחוסי שבולטים לעין, הצלף הסחוסי בולט בגלל עליו הגדולים והירוקים מאוד, שיחים אלו יונקים את מימיו של הנחל מסדקים בסלעים.

קישורים חיצוניים
----------------

ויקישיתוף מדיה וקבצים בנושא **נחל נטפים** בוויקישיתוף

הערות שוליים
------------

1. ↑  **לקסיקון מפה ארץ ישראל**, הוצאת מפה, 2003, עמ' 368
2. ↑  **כל מקום ואתר**, יצא לאור לראשונה ביוזמת קצין חינוך ראשי לצה"ל, 1995, עמ' 228
3. ↑  נחל נטפים, באתר החברה להגנת הטבע

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008370868905171
* VIAF: 866159035188201380004
* WorldCat (עם VIAF): 866159035188201380004

 |
קוריאהקוריאה
זהו שם קוריאני; שם המשפחה הוא צ'ו. 

**צ'ו גו-האם** (בקוריאנית: **조구함**; נולד ב-30 ביולי 1992) הוא ג'ודוקא דרום קוריאני אשר מתחרה בקטגוריית המשקל עד 100 ק"ג, סגן האלוף האולימפי מטוקיו 2020 ואלוף העולם (2018).

קריירה
------

בדצמבר 2011, צ'ו זכה במדליה הראשונה שלו בתחרות מהסבב העולמי כאשר זכה במדליית כסף בגראנד סלאם טוקיו. בפברואר 2013 הוא זכה במדליית הארד בגראנד סלאם פריז לאחר שניצח את אוסקר בראייסון הקובני בקרב על המדליה. באליפות אסיה 2013 שנערכה בבנגקוק, צ'ו זכה במדליית הארד בקטגוריית המשקל מעל 100 ק"ג. 

במשחקי אסיה 2014 שנערכו באינצ'ון, זכה צ'ו במדליית הארד בקטגוריית המשקל עד 100 ק"ג אליה עבר. באותה השנה הוא גם זכה לראשונה במדליית זהב בגראנד סלאם טוקיו לאחר שניצח בגמר את סיריל מארה הצרפתי. באולימפיאדת ריו 2016, צ'ו הודח בשלב שמינית הגמר לאחר ניצחון והפסד.

באליפות העולם 2018 שנערכה בבאקו, צ'ו זכה במדליית זהב בקטגוריית המשקל עד 100 ק"ג ובמדליית ארד בקטגוריית הנבחרות. בקטגוריית המשקל בה הוא מתחרה זכה במדליית הזהב לאחר שניצח את כל 5 קרבותיו. בקרב הראשון הוא ניצח באיפון את סיריל מארה הצרפתי, בשמינית הגמר הוא ניצח את קרוליס באוזה הליטאי בזכות עונשים וברבע הגמר גבר בווזארי על מייקל קורל ההולנדי. בחצי הגמר צ'ו ניצח את ניאז אילייסוב הרוסי בווזארי בזמן ניקוד זהב לאחר שהקרב הסתיים ללא ניקוד. בגמר צ'ו ניצח את ורלאם ליפרטליאני הגיאורגי בווזארי כמעט 5 דקות בתוך זמן ניקוד זהב. בקטגוריית הנבחרות צ'ו זכה עם נבחרת דרום-קוריאה במדליית הארד. באותה השנה הוא גם זכה במדליית כסף במשחקי אסיה שנערכו בג'קרטה.

באולימפיאדת טוקיו 2020, זכה צ'ו במדליית הכסף בקטגוריית המשקל עד 100 ק"ג. הוא הגיע לתחרות האולימפית מדורג במקום ה-12 מבין המתחרים והחל את דרכו בסיבוב השני, שם גבר באיפון על הסרבי אלכסנדר קוקולי. ברבע הגמר הוא ניצח בווזארי את קארל-ריכרד פריי הגרמני בתוך זמן ניקוד זהב ובחצי הגמר ניצח בווזארי את אלוף העולם המכהן, ז'ורז' פונסקה הפורטוגלי. בגמר צ'ו התמודד מול ארון וולף היפני והפסיד באיפון לאחר 9:33 דקות של קרב.

זכיות בתחרויות מהסבב העולמי
---------------------------

| שנה | קטגוריה | עיר | מדינה |
| --- | --- | --- | --- |
| 2014 | גראנד פרי | ז'ז'ו | דרום קוריאהדרום קוריאה דרום קוריאה |
| 2014 | גראנד סלאם | טוקיו | יפןיפן יפן |
| 2015 | גראנד פרי | ז'ז'ו | דרום קוריאהדרום קוריאה דרום קוריאה |
| 2017 | גראנד סלאם | טוקיו | יפןיפן יפן |
| 2018 | גראנד פרי | חוחחוט | הרפובליקה העממית של סיןהרפובליקה העממית של סין סין |
| 2019 | גראנד פרי | חוחחוט | הרפובליקה העממית של סיןהרפובליקה העממית של סין סין |
| 2019 | גראנד סלאם | אבו דאבי | איחוד האמירויות הערביותאיחוד האמירויות הערביות איחוד האמירויות |

קישורים חיצוניים
----------------

* צ'ו גו-האם, ברשת החברתית פייסבוק
* צ'ו גו-האם, ברשת החברתית אינסטגרם
* צ'ו גו-האם, באתר olympedia.org
* צ'ו גו-האם, באתר איגוד הג'ודו העולמי
* צ'ו גו-האם, באתר JudoInside.com

הערות שוליים
------------

1. ↑  פרופיל וסטטיסטיקות אודות הג'ודוקא באתר sports-reference.com
2. ↑  מידע על הג'ודוקא באתר JudoInside.
3. ↑  הקרב נגד ורלאם ליפרטליאני, גמר אליפות העולם 2018, באתר JudoInside
**מדכא אפל** (המכונה גם **סופג אפל**) הוא חומר הסופג אנרגיית עירור מפלואורופור ומפיץ את האנרגיה כחום בשונה ממדכא פלואורסצנטי טיפוסי אשר פולט מחדש חלק גדול מאנרגיה זו כאור. מדכאים אפלים משמשים בביולוגיה מולקולרית בשילוב עם פלואורופורים. כאשר השניים קרובים זה לזה, כמו במולקולה או בחלבון, פליטת הפלואורופור מדוכאת. ניתן להשתמש באפקט זה לחקר הגאומטריה והתנועה המולקולרית.

דוגמה לשימוש בו היא בשיטות TaqMan או תבחין פולש, שיטות גנוטיפ SNP. לדוגמה, משתמשים בלולאת סיכת ראש עם פלואורופור ומדכא בבסיס הגזע. פריימר PCR ספציפי מסוג SNP ללא תווית (אחד מני רבים) עם זנב ספציפי של 5' נקשר לרצף שיש לבדוק, והפולימראז מרחיב את הרצף. בריצה הבאה מורחב פריימר, משלים לזנב זה, עם לולאת סיכת ראש. בריצה הבאה, התארכות החוט המשלים תיישר את הלולאה המפרידה בין הפלואורופור והמדכא. אלטרנטיבה לשימוש במדכא היא שימוש ב-FRET כאשר השילוב בין שני צבענים נותן אות.

עקרון פעולה
-----------

מדכאים אפלים הם צבענים ללא פלואורסצנציה עצמית. מדכאים רגילים משמשים כצבען פלואורסצנטי משני, כגון פלואורסצאין כצבען קורא וטטרמתיל-רודאמין כמדכא בפרובי FAM/TAM. עם זאת, מדכא פלואורסצנטי יכול להגדיל את רעשי הרקע עקב חפיפה בין ספקטרום הבליעה והפליטה של הצבען הקורא והמדכא. מגבלה זו מחייבת לרוב שימוש בניתוח נתונים מורכב ובפילטרים אופטיים. מדכאים אפלים מהווים פתרון לבעיה זו מכיוון שהם אינם תופסים רוחב פס בספקטרום הפליטה. יתר על כן, מדכאים אפלים מאפשרים ריבוב פרובים.

צבענים פלואורסצנטיים בולעים אור, מה שמציב את הצבען במצב מעורר; הצבען חוזר למצב היסוד מהמצב המעורר על ידי פליטת אור פלואורסצנטי. במערכת קורא-מדכא הצבען מעביר אנרגיה למדכא בצורה לא קרינתית (ללא פליטת אור) שמחזירה את הצבען למצב היסוד ויוצרת את המצב המעורר במדכא. המדכא חוזר למצב היסוד באמצעות רלקסציה בצורת פליטה (דיכוי פלואורסצנטי) או ללא קרינה (דיכוי אפל). ברלקסציה אפלה, האנרגיה מועברת באמצעות תנודות מולקולריות (חום). בריכוז מיקרומטר של הפרוב, החום קטן יחסית מכדי להשפיע על טמפרטורת התמיסה.

דוגמאות
-------

* Dabsyl (דימתיל אמינו אזובנזנזולפוני) - בולע בספקטרום הירוק ומשמש לעיתים קרובות עם פלואורסצאין.
* מדכאי חורים שחורים (Black Hole Quenchers) - מסוגלים לדכא את כל הספקטרום הנראה.
* מדכאי Qxl - משתרעים על כל הספקטרום הנראה.
* Iowa black FQ - בולע בחלק הירוק-צהוב של הספקטרום.
* Iowa black RQ - בולע בחלק הכתום-אדום של הספקטרום.
* IRDye QC-1- מדכא מהתחום הנראה ועד תחום האינפרא-אדום הקרוב (500-900 ננומטר).

ראו גם
------

* דיכוי פלואורסצנטי
* FRET

לקריאה נוספת
------------

* J. Lakowicz, *Principles of Fluorescence Spectroscopy*, 2nd ed. Plenum, New York, **1999**.
* Johansson, M.K.; Cook, R.M. (2003). "Intramolecular Dimers: A New Design Strategy for Fluorescence-Quenched Probes". *Chem. Eur. J*. **9** (15): 3466–3471.

קישורים חיצוניים
----------------

* (IRDye QC-1 Universal Quencher (500-900 nm

הערות שוליים
------------

1. ↑  Osterman, H, The Next Step in Near Infrared Fluorescence: IRDye QC-1 Dark Quencher, ‏2009
2. ↑  Peng, X. Chen, H. Draney, D.R. Volcheck, W.M. A Non-fluorescent, Broad Range Quencher Dye for FRET Assays, **Analytical Biochemistry** 388, 2009, עמ' 220–228
3. ↑  Peng, X. Draney, D.R. Volcheck, W.M. Quenched near-infrared fluorescent peptide substrate for HIV-1 protease assay, Proc. SPIE, 2006; (6097)
אלקטרופורזה אלכסונית
**אלקטרופורזה אלכסונית** (באנגלית :**diagonal electrophoresis** ) היא סוג של אלקטרופורזה המאפשרת בידוד וריצוף פפטידים המכילים קשרים דיסולפידיים. אלקטרופורזה מוגדרת כתנועה של חלקיקים המפוזרים באופן יחסי בנוזל, תחת השפעה של שדה חשמלי. החלקיקים ינועו במהירויות שונות, בהתאם למטענם וליכולת הדיפוזיה שלהם בנוזל. באלקטרופורזה אלכסונית נחתכים הפפטידים ללא פירוק קשרים דיסולפידיים ומורצים בציר אחד, ולאחרי כן נחתכים גם הקשרים הדיסולפידיים והפפטידים מורצים בציר השני, ובצורה זו ניתן לזהות פפטידים שקשורים בקשר דיסולפידי.

מבוא
----

כדי להבין מבנה תלת־ממדי של חלבון מסוים יש קודם לדעת את הרצף של חומצות האמינו המרכיבות אותו, או את המבנה הראשוני. הרצף הראשוני קובע את המבנה השלישוני של החלבון ועל מנת להשלים את הבנת מבנה החלבון, יש לקבוע את מיקומם של הקשרים הדיסולפידיים המקוריים על החלבון במבנהו התלת־ממדי. קשרים אלה מייצבים ותורמים למבנה חשוב זה. ניתן להשיג מידע על הקשרים הדיסולפידיים באמצעות אלקטרופורזה אלכסונית, שיטה באמצעותה ניתן לבודד ולרצף פפטידים המכילים קשרים כאלה.

שיטת העבודה
-----------

ראשית חותכים את החלבון בתנאים אשר בהם לא מתפרקים הקשרים הדיסולפידיים. תערובת הפפטידים מוספת לקצה אחד של דף נייר ונותנים להם לנוע בצורה אופקית בתוך הנוזל. בסיום התהליך הדף נחשף לאדים של חומצה פרפורמית אשר מפרקת קשרים דיסולפידיים והופכת אותם על ידי חמצונם לשיירים של חומצה ציסטאית. פפטידים אשר היו קשורים בקשרים דיסולפידיים במקור, עכשיו חופשיים ויותר חומציים בגלל היווצרות הקבוצה החומצית שעליהם.

תערובת זו עוברת אלקטרופורזה שוב ובאותם התנאים, אך הפעם בצורה אנכית. הקצב ויכולת התנועה של הפפטידים אשר לא היו קשורים בקישרי דיסולפיד לא ישתנו. לכן הם יהיו מסודרים בקו ישר אלכסוני בתום התהליך. בניגוד אליהם הפפטידים אשר נוצרו אחרי פירוק הקשרים הדיסולפידיים, אלה המכילים חומצה ציסטאית, ינועו בדרך כלל באופן שונה מאשר היו נעים אילו היו מחוברים לפפטיד נוסף בקשר דיסולפידי. כתוצאה מכך הם לא יהיו על האלכסון. את הפפטידים אשר חרגו מהאלכסון ניתן לבודד, לרצף ולמצוא את המיקום של קשרי הדיסולפיד בהם.

ראו גם
------

* אלקטרופורזה דו-ממדית בג'ל

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אלקטרופורזה אלכסונית** |
דוגמה לתיקון שטח ציבורי לרחובות ציבוריים על פי שיטת Form-based code
שיטת **Form-based code** היא שיטה בתחום העירוניות החדשה לוויסות פיתוח קרקעות לצורך השגת צורה עירונית ספציפית. Form-based code נועדה לטפח תוצאות מובנות צפויות ותחום ציבורי איכותי על ידי שימוש בצורה פיזית (על פי התורה של עירוב שימושים) תוך התמקדות פחותה בשימוש קרקע באמצעות תקנות עירוניות. Form-based code היא אמצעי לסידור "בלאגן עירוני" אך לא קו מנחה עבור ישוב כלשהו, עיר, כפר או מחוז כלשהו ומציעה חלופה של אזורים קונבנציונליים. Form-based code משמשת בתור מענה חדש לאתגרים המודרניים של התפשטות עירונית, בלייה עירונית, הידרדרות השכונות ההיסטוריות העירוניות, והזנחת בטיחות הולכי הרגל בזמן של פיתוח עירוני כלשהו. המסורת פחתה כמדריך לדפוסי פיתוח, והאימוץ הנרחב של ערים בתקנות יעוד לשימוש חד פעמי הרתיע את העירוניות הקומפקטית וההליכה. בשנת 2004 הוקם בוושינגטון הבירה, ארצות הברית "המכון לשיטת Form-based code" העוסק מאז בפיתוח, ידע, ומחקר של שיטה זו. בעקבותיו הוקם: "המרכז ללימודי טרנסקטורה יישומית - (CATS)" המקדם הבנה של הסביבה הבנויה כחלק משילובה בתוך הסביבה הטבעית באמצעות מתודולוגיית התכנון של המעבר הכפרי-עירוני. ארגונים אלו עוסקים בשיתוף פעולה עם הקונגרס לעירוניות חדשה.

קישורים חיצוניים
----------------

* המכון לשיטת Form-based code
* המרכז ללימודי טרנסקטורה יישומית (CATS)
* CNU - הקונגרס לעירוניות חדשה
**הדגל הקולוניאלי הלאומי של אוסטרליה** (1823–1824) היה המבשר של עיצוב דגלים אוסטרליים רבים אשר עוצבו על בסיס הצלב הדרומי ודגל הממלכה המאוחדת בקנטון משולבים יחדיו.

היה זה הניסיון המתועד הראשון לעיצובו של דגל לאומי ייחודי לאוסטרליה. הדגל עוצב בידי קפטן ג'ון ניקולסון וקפטן ג'ון בינגל, שניהם תושבי ניו סאות' ויילס. עיצובו הושפע מעיצובו של הנס הלבן של הצי המלכותי מגינה של אוסטרליה בין השנים 1788 ועד 1913. צלב ג'ורג' הקדוש האדום הגדול שובץ בארבעה כוכבים לבנים מתומנים המייצגים את צלב הדרום האוסטרלי. על פי קפטן בינגל הדגל אומץ בידי הממשל של סר תומאס בריזביין. 

  


> 
> לפני שנים רבות, עוד בשנת 1823 או 1824, סיעתי בידי קפטן ג'ון ניקולסון מהצי המלכותי, מפקד נמל ג'קסון, בתכנון ואישור בפני הלורד של הימייה דגל לאומי קולוניאלי לאוסטרליה אשר עמד באישורו של כבוד הלורד ואומץ בידי הממשל של סר תומאס בריזביין. הצעתינו הייתה דגל צלב ג'ורג' הקדוש הלאומי הבריטי בתוספת ארבעה כוכבים המונחים על ארבע הזרועות של הצלב כסמל ההמוספרה שלנו **"הצלב הגדול הדרומי"**. בהמשך הושחת הדגל על ידי הוספת כוכב נוסף במרכז הצלב על ידי מהאן דהו ללא הבנת הכוונה המקורית ושילוב האומות האמריקניות. סידני בימים הללו הייתה אוסטרליה! ואף פרובינציה אחרת לייצוג ועל כן הוספת כוכבים נוספים סיכלה את הכוונה המקורית
> 
> 
> 
> — ג'ון בינגל, 1881
>

ראו גם
------

* דגל אוסטרליה
* דגל הפדרציה האוסטרלית
* פרק ההתיישבות והקולוניזציה בהיסטוריה של אוסטרליה

קישורים חיצוניים
----------------

* הדגל הקולוניאלי הלאומי של אוסטרליה, באתר דגלי העולם (באנגלית)
* הביוגרפיה של ג'ון בינגל

| דגלי אוסטרליה |
| --- |
| דגלים לאומיים | אוסטרליהאוסטרליה דגל אוסטרליה הנס המלכותי •  דגל המושל הכללי של אוסטרליה |  |
| דגלי המדינות | אוסטרליה הדרומיתאוסטרליה הדרומית אוסטרליה הדרומית • אוסטרליה המערביתאוסטרליה המערבית אוסטרליה המערבית • ויקטוריה (אוסטרליה)ויקטוריה (אוסטרליה) ויקטוריה • טסמניהטסמניה טסמניה • ניו סאות' ויילסניו סאות' ויילס ניו סאות' ויילס • קווינסלנדקווינסלנד קווינסלנדדגלי מושלי המדינות |
| טריטוריות | טריטוריית הבירה האוסטרליתטריטוריית הבירה האוסטרלית הבירה האוסטרלית • הטריטוריה הצפוניתהטריטוריה הצפונית הטריטוריה הצפוניתאי חג המולדאי חג המולד אי חג המולד • איי קוקוסאיי קוקוס איי קוקוס • נורפוק (אי)נורפוק (אי) נורפוק |
| ניסים |  הנס האדום •  הנס הלבן •  חיל האוויר המלכותי •  דגל האוויר האזרחי •  כוחות ההגנה •  רשות המכס |
| דגלי הילידים |  האבוריג'ינים •  תושבי האיים של מצר טורס |
| דגלים היסטוריים |  הדגל הקולוניאלי הלאומי •  דגל הפדרציה •  דגל יוריקה •  דגל הליגה האוסטרל-אסייתית נגד הגליה |
איור משותף לשני המשלים משל המנורה תחת האיפה, יחד עם משל הזרע הגדל לפי בשורת מרקוס.
**משל המנורה מתחת האיפה**, (ידוע גם כ**משל המנורה מתחת הקערה**), הוא אחד המשלים של ישו בברית החדשה. הוא מופיע בבשורות על פי מתי (פרק ה', פסוקים 14–15), מרקוס (פרק ד', פסוקים 21–25) ולוקאס (פרק ח', פסוקים 16–18). במתי, המשל הוא המשכו של השיח על המלח והאור.

סיפור המשל
----------

> 
> וְאֵין־אִישׁ מַדְלִיק נֵר וּמְכַסֶּה אוֹתוֹ בִּכְלִי וְלֹא יְשִׂימֵהוּ תַּחַת הַמִּטָּה כִּי עַל־הַמְּנוֹרָה יַעֲלֵהוּ לְמַעַן יִרְאוּ כָּל־בָּאֵי הַבַּיִת אֶת־הָאוֹר׃ כִּי אֵין־דָּבָר סָתוּם אֲשֶׁר לֹא יִגָּלֶה וְאֵין גָּנוּז אֲשֶׁר לֹא יִוָּדַע וְיָצָא לָאוֹר׃ לָכֵן רְאוּ אֵיךְ תִּשְׁמָעוּן כִּי כָל־אֲשֶׁר יֶשׁ־לוֹ נָתוֹן יִנָּתֵן לוֹ וְכָל־אֲשֶׁר אֵין יֶשׁ־לוֹ גַּם אֶת־אֲשֶׁר הוּא חשֵׁב לִהְיוֹת לוֹ יֻקַּח מִמֶּנּוּ׃
> 
> 
> 
> — הבשורה על-פי לוקאס, פרק ח', פסוקים 16–18, בתרגום דליטש
>

קטע קשור למשל
-------------

בבשורה על פי לוקס, אומר ישו:

> 
> אֵין מַדְלִיק־נֵר לָשׂוֹּם בַּסֵּתֶר אוֹ־תַחַת הָאֵיפָה כִּי יְשִׂמֵהוּ עַל הַמְּנוֹרָה לְמַעַן יִרְאוּ בָּאֵי הַבַּיִת אֶת־אוֹרוֹ׃ נֵר הַגּוּף הוּא הָעָיִן לָכֵן עֵינְךָ כִּי־תִהְיֶה תְמִימָה גַּם כָּל־גּוּפְךָ יֵאוֹר וּבִהְיוֹתָהּ רָעָה וְחָשַׁךְ גַּם־גּוּפֶךָ׃ עַל־כֵּן הִשָּׁמֶר־לָךְ פֶּן־יֶחְשַׁךְ הָאוֹר אֲשֶׁר בְּקִרְבֶּךָ׃ וְהִנֵּה אִם־גּוּפְךָ כֻּלּוֹ אוֹר וְאֵין בּוֹ כָּל־דְּבַר־חשֶׁךְ אָז יֵאוֹר כֻּלּוֹ כְּאִלּוּ יָאִיר לְךָ הַנֵּר בִּבְרַק נָגְהוֹ׃
> 
> 
> 
> — הבשורה על-פי לוקאס, פרק י"א, פסוקים 33–36, בתרגום דליטש
>

פרשנות
------

הרעיון המרכזי במשל הוא כי "על האור להתגלות, לא להיסתר" . את הנמשל לאור כאן יש לפרש כמתייחס לישו, או למסר שלו , או לתגובת המאמין למסר זה

ישו מצטט משל פסימי על איך העשירים מתעשרים והעניים ממשיכים להפסיד גם את המעט שיש להם. מאוחר יותר הוא מוקיע את אמרה זו במשל הבא בבשורת מרקוס, אשר מזכיר קטע מספר יואל (פרק ד', פסוק י"ג) המבטיח משפטי אלוהים שיבואו על רשויות הרשע השולטות, ובכך מעביר מסר תקווה מהפכני עבור אלה המחזיקים בדעה ששום דבר לעולם לא ישתנה.

פתגם
----

המשל הוא המקור לפתגם האנגלי "להסתיר את האור מתחת לאיפה. השימוש במילה "איפה", מיושן והמילה קערה אמורה להחליפו (איפה בעברית היא גם מידת נפח עתיקה).

בתרגומו של דליטש לברית החדשה: נאמר **"אֵין איש מַדְלִיק־נֵר לָשׂוֹּם בַּסֵּתֶר אוֹ־תַחַת הָאֵיפָה כִּי יְשִׂמֵהוּ עַל הַמְּנוֹרָה לְמַעַן יִרְאוּ בָּאֵי הַבַּיִת אֶת־אוֹרוֹ׃**"

ראו גם
------

* הברית החדשה
* משלי ישו
* משל עשר הבתולות

קישורים חיצוניים
----------------

ויקישיתוף מדיה וקבצים בנושא **משל המנורה תחת האיפה** בוויקישיתוף

הערות שוליים
------------

1. ↑  John R. Donahue and Daniel J. Harrington, *The Gospel of Mark*, Liturgical Press, 2005, מסת"ב 0-8146-5965-9, p. 149.
2. ↑  William L. Lane, *The Gospel According to Mark: The English text with introduction, exposition, and notes*, Eerdmans, 1974, מסת"ב 0-8028-2502-8, pp. 165–166.
3. ↑  Barbara E. Reid, *Parables for Preachers: Year B. The Gospel of Mark', Liturgical Press, 1999, מסת"ב 0-8146-2551-7, pp. 106–107.*
4. ↑  Joel B. Green, *The Gospel of Luke*, Eerdmans, 1997, מסת"ב 0-8028-2315-7, p. 329.
5. ↑  Wilson, F. P. ed. (1970). *The Oxford Dictionary of Proverbs*. Third Edition. Oxford University Press. p.371. "Hide one's light (candle) under a bushel, To."
**צ'ארלס דויטש** (בצרפתית: **Charles Deutsch**, ‏6 בספטמבר 1911 – 6 בדצמבר 1980) היה מהנדס ותעשיין צרפתי. הוא הקים ביחד עם רנה בונה חברת מכוניות "DB" ובהמשך "CD".

ביוגרפיה
--------

צ'ארלס דויטש נולד בשנת 1911 בפרבר של פריז. אביו היה בעל עסק לייצור חלקי מכוניות וצ'ארלס הצעיר עזר לו בעסק משפחתי. אביו נפטר בשנת 1929 וצ'ארלס דויטש המשיך לנהל את העסק במקביל ללימודים באקול פוליטקניק. בשנת 1932 הוא מכר את העסק לרנה בונה. בשנת 1935 הוא התחיל לעבוד בחברה צרפתית לבניית גשרים וכבישים. בשנת 1951 הוא התמנה למהנדס ראשי של החברה.

ביחד עם בונה הם בנו מכוניות על בסיס חלקים של סיטרואן. כמו כן צ'ארלס דויטש השתתף במספר תחרויות מרוצי מכוניות. הם הקימו חברה בשם "DB" שיצרה כמה דגמי מכוניות בסוף שנות ה-50 של המאה ה-20 לרבות DB לה-מאן. בשנת 1961 דויטש עזב את חברה "DB" והקים חברה נפרדת שיצרה מכוניות תחת השם "CD". מכוניות אלו השתתפו במספר מרוצי מכוניות. בהמשך הוא הקים Société d’Etudes et de Réalisations Automobiles - Charles Deutsch - מכון מחקר בתחום תעשיית הרכב.

בשנת 1971 הוא מונה לנשיא ארגון מהנדסי מכוניות הצרפתי וכיהן בתפקיד עד לשנת 1975. בשנים 1969–1980 הוא היה מנהל תחרות מכוניות "מרוץ 24 השעות של לה מאן" ומספר שנים גם של מרוצי גרנד פרי מונקו.

צ'ארלס דויטש נפטר בשנת 1980 בקרטיי אך חברתו SERA-CD המשיכה בפעילותה.

קישורים חיצוניים
----------------

ויקישיתוף מדיה וקבצים בנושא **צ'ארלס דויטש** בוויקישיתוף
* צ'ארלס דויטש כנהג מרוצים

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb128390536 (data)
* ISNI: 0000 0000 7154 8349
* SUDOC: 074374761
* VIAF: 100976857
* WorldCat: viaf-100976857

 |
**הֲדַדְעֶזֶר בֶּן רְחוֹב** היה מלך ארם צובא בתקופת דוד המלך. הדדעזר היה החזק מבין מלכי ארם והוא הוביל את יתר מלכי ארם במלחמתם בישראל. השפעתו הגיעה עד בני עמון בדרום ועד נהר הפרת בצפון מזרח. 

הדדעזר מוזכר בתנ"ך כיריב של תועי, מלך חמת, ושהובס על ידי דוד בשתי מלחמות שונות.

משמעות השם
----------

הדד הוא שמו של אל שמי. והשם הדדעזר הוא בעל משמעות דומה לשם אליעזר. גרסת השם בתעודות אשוריות הוא הדד ידרי. חוקרים רבים סוברים ש"בן רחוב" בא לומר שהוא מהעיר בית רחוב אשר יש המזהים אותה כעיר ריחב בבקעת הלבנון. החוקרים מניחים שהדדעזר היה מלך "ארם בית רחוב" המוזכרת בספר שמואל והוא השתלט גם על ארם צובא.

לקריאה נוספת
------------

* אנציקלופדיה מקראית: אוצר הידיעות של המקרא ותקופתו - כרך ב'. בעריכת משה דוד קסוטו - מוסד ביאליק, ירושלים. הערך - הדדעזר

הערות שוליים
------------

1. ↑  ספר שמואל ב', פרק ח' ופרק י', וספר דברי הימים א', פרק י"ח ופרק י"ט.
2. ↑  ספר שמואל ב', פרק י'
3. ↑  Pitard, Wayne Thomas, **Ancient Damascus : a historical study of the Syrian city-state from earliest times until its fall to the Assyrians in 732 B.C.E**, Winona Lake, Ind - Eisenbrauns, 1987